./data/stoa0079/stoa001/stoa0079.stoa001.perseus-lat1.xml
Cato, Marcus Porcius
ut odoratum bene sit, sic facito  sumito testampicatam, eo prunam lenem indito, suffito serta et schoeno et palma, quam habent unguentarii, ponito in dolio etoperito, ne odor exeat, antequam vinum indas  hoc facitopridie quam vinum infundere voles  de lacu quam primumvinum in dolia indito, sinito dies XV operta, antequam oblinas,relinquito qua interspiret vinum, postea oblinito  post dies XL diffundito in amphoras et addito in singulas amphoras sapae sextarium unum  amphoras nolito inplerenimium, ansarum infimarum fini, et amphoras in sole ponito,ubi herba non siet, et amphoras operito, ne aquaaccedat, et ne plus quadriennium in sole siveris  post quadriennium in cuneum conponito et instipato